מסכת מנחות

מתוך "גמרא נוֹחָה"

על שם הורי **נ**פתלי **וח**נה **ה**ולנדר ז"ל

דברי הגמרא באותיות 12 ROD; רש"י בתוך הגמרא בסוגריים, באותיות 10 MIRIAM;

מנחות פרק תשיעי כל קרבנות הצבור

(מנחות פג,ב)

משנה:

כל קרבנות הציבור והיחיד באין מן הארץ ומחוצה לארץ, מן החדש ומן הישן (במנחות קאמר), חוץ מן העומר ושתי הלחם: שאינן באין אלא מן החדש ומן הארץ;

וכולן אינן באין אלא מן המובחר;

ואיזהו מובחר שלהם?

מכניס וזטחא (גירסת רש"י כתב יד: מכמיס וזינחא: מקומות הן) - אלפא לסלת (שכשם שהאלף היא ראש לכל האותיות - כך סלת של אלו שני מקומות: מכניס וזטחא - ראש לכל הסלתות.

ענין אחר 'אלפא': אלף היינו אחד; כך סלת של שני מקומות מיוחדין לכך שסלתן מובחר, עיקר מכל הסלתות; כך שמעתי. רש"י כתב יד: סולת שלהן ראשון ומובחר לכל הסלתות, כאלפא זו, שהוא אלף בלשון יווני); שנייה להן עפוריים בבקעה (גירסת רש"י כתב יד: 'כופריים': כפר ושתים היו: אחד בהר ואחד בבקעה);

כל הארצות (שבארץ ישראל, כגון: יהודה ועבר הירדן והגליל) היו כשרות, אלא מכאן היו מביאין (משום דמצוה להביא מן המובחר).

גמרא:

מתניתין - דלא כי האי תנא, דתניא : עומר הבא מן הישן – כשר; שתי הלחם הבאות מן הישן – כשרות, אלא שחיסר מצוה: עומר דכתיב (ויקרא ב,יד) [ואם תקריב מנחת בכורים לה' אביב קלוי באש גרש כרמל] תקריב את מנחת בכוריך - ('תקריב' משמע מכל מקום) ואפילו מן העלייה (מחיטין, ואפילו ישנים בעלייה; דהיינו ישן; ותנא דפסיל - יליף טעמא מ'ראשית קצירכם' [ויקרא כג,י], והאי 'תקריב' מפיק ליה '*תקריב ואפילו בשבת, תקריב ואפילו בטומאה*' כדדרשינן לעיל בפרק 'רבי ישמעאל'); שתי הלחם דכתיב (ויקרא כג,יז) ממושבותיכם תביאו [לחם תנופה שתים שני עשרנים סלת תהיינה חמץ תאפינה בכורים לה'] - ולא מן חוצה לארץ; 'ממושבותיכם' - ואפילו מן העלייה'!

הא אפיקתיה ('*ממושבותיכם ולא מחוצה לארץ*', והיכי דרשת ליה: '*ואפילו מן העלייה*')?

אמר קרא 'תביאו' ואפילו מן העלייה.

והאי מיבעי ליה: שכל (חמץ) שאתה מביא ממקום אחר הרי הוא כזה (עשרון לחלה, להביא לחמי תודה, כדדרשינן ליה בפרק 'התודה' (דף עז ע"ב))?

אם כן ליכתוב קרא 'תביא'; מאי 'תביאוּ' - שמע מינה תרתי (חד - דאפילו מן העלייה, וחד - לכל ביאות שאתה מביא וכו', כדאמרינן בפירקין דלעיל (דף עז:) 'תביאו' - ריבויא הוא לגמרי, דלא בעי לגופיה).

והכתיב ראשית (דמשמע מן החדש ולא מן הישן)? (רש"י כתב יד: בתרוייהו: בעומר כתיב 'ראשית קצירכם' [ויקרא כג,י: דבר אל בני ישראל ואמרת אלהם כי תבאו אל הארץ אשר אני נתן לכם וקצרתם את קצירה והבאתם את עמר ראשית קצירכם אל הכהן], ובשתי הלחם כתיב 'קרבן ראשית תקריבו אתם לה' [ואל המזבח לא יעלו לריח ניחח]' [ויקרא ב,יב])?

(ומשני:) למצוה (למצוה בעינן מן החדש, ולעולם אם הביא מן הישן כשר);

הכתיב (ויקרא כג,יז) [עד ממחרת השבת השביעת תספרו חמשים יום והקרבתם מנחה] חדשה [לה'] (ובשתי הלחם כתיב)?

האי מיבעי לי לכדתניא: '*רבי נתן ורבי עקיבא אמרו: שתי הלחם הבאות מן הישן – כשרות; ומה אני מקיים 'חדשה'? - שתהא חדשה לכל המנחות*' (כלומר: שיביאו שתי הלחם קודם שיביאו שום מנחה מן החדש, אבל שתי הלחם גופייהו - באות אפילו מן הישן).

עד כאן לא פליגי (תנא דמתניתין ותנא דברייתא) אלא בחדש,

(מנחות פד,א)

אבל בארץ (דצריך להביא מן הארץ ולא מן חוצה לארץ) לא פליגי: דעומר ושתי הלחם מארץ – אִין, מחוצה לארץ לא.

כמאן?

דלא כי האי תנא, דתניא: '*רבי יוסי בר רבי יהודה אומר: עומר בא מחוצה לארץ; ומה אני מקיים* (ויקרא כג,י) [דבר אל בני ישראל ואמרת אלהם] *כי תבאו אל הארץ* [אשר אני נתן לכם וקצרתם את קצירה והבאתם את עמר ראשית קצירכם אל הכהן] (דמשמע דאין בא אלא מן הארץ)*? - שלא נתחייבו בעומר קודם שנכנסו לארץ*.', וקסבר: חדש בחוצה לארץ (אסור קודם לעומר) דאורייתא היא ;(דכתיב) (ויקרא כג,יד) ['ולחם וקלי וכרמל לא תאכלו עד עצם היום הזה עד הביאכם את קרבן אלקיכם חקת עולם לדרתיכם בכל] מושבתיכם' - כל מקום שאתם יושבין משמע (אפילו בחוץ לארץ); 'וכי תבאו' (לא ממעט חוצה לארץ) - (אלא) זמן ביאה היא (לומר שלא נתחייבו בעומר אלא לאחר שבאו לארץ, אבל לאחר שבאו לארץ אסור חדש קודם הקרבת העומר); וכיון דאורייתא היא (דנוהג איסור חדש בחוצה לארץ) - (הכי נמי) אקרובי נמי מקריבין (עומר מחוצה לארץ).

תנן התם [שקלים פ"ד מ,א]: '*שומרי ספיחין בשביעית נוטלין שכרן מתרומת הלשכה* (לפי שהם הפקר, וצריך לשומרן מפני החיה ומפני העניים שלא ילקטוהו קודם לעומר כדי שיהא העומר בא מהם)'.

רמי ליה רמי בר חמא לרב חסדא: תנן '*שומרי ספיחין בשביעית נוטלין שכרן מתרומת הלשכה*' ורמינהו: (ויקרא כה,ו) [והיתה שבת הארץ לכם לאכלה לך ולעבדך ולאמתך ולשכירך ולתושבך הגרים עמך] '*לאכלה - ולא לשריפה*' (והיכי מקרבינן קומץ לשורפו על גבי המזבח)?

אמר ליה: רחמנא אמר לך (בעומר) [ויקרא כג,יד: ולחם וקלי וכרמל לא תאכלו עד עצם היום הזה עד הביאכם את קרבן אלקיכם חקת עולם] לדורותיכם [בכל משבתיכם] ואת אמרת תיבטל (שאם אינו מביא של שביעית נמצא עומר בטל)?

אמר ליה: ומי קאמינא אנא 'תיבטל'? לייתי מדאשתקד (שעורים שגדלו אשתקד)!?

בעינא (שתהא) 'כרמל' (רך למלול בשעת קצירה) וליכא.

ולייתי מכרמל דאשתקד (מתבואה שנקצרה אשתקד כשהיא כרמל)?

אמר קרא (ויקרא ב,יד) [ואם תקריב מנחת בכורים לה' אביב קלוי באש גרש] כרמל תקריב [את מנחת בכוריך]: בעינא 'כרמל' (רך) בשעת הקרבה, וליכא.

איתמר: רבי יוחנן אמר: (ויקרא ב,יד) [ואם תקריב מנחת בכורים לה' אביב קלוי באש גרש] כרמל תקריב [את מנחת בכוריך] (משום הכי אין מביאים מתבואה ישנה: משום דבעינן 'כרמל תקריב'); רבי אלעזר אומר: [ויקרא כג,י: דבר אל בני ישראל ואמרת אלהם כי תבאו אל הארץ אשר אני נתן לכם וקצרתם את קצירה והבאתם את עמר ראשית קצירכם אל הכהן]: ראשית קצירך ולא סוף קצירך (דבשעת הבאה ליהוי 'ראשית קציר' דהאי תבואה, ואי מייתי משל אשתקד - אינו מביא מ'ראשית קציר', שהרי נקצר מאשתקד, וסוף קציר שנה שעברה הוא בשעת הבאה).

מותיב רבה [ספרא ויקרא דיבורא דנדבה פרשתא יג משנה ד]:

(ויקרא ב,יד) *ואם תקריב מנחת בכורים* [לה' אביב קלוי באש גרש כרמל תקריב את מנחת בכוריך] *- במנחת העומר הכתוב מדבר; מהיכן היא באה? - מן השעורים; אתה אומר מן השעורים או אינו אלא מן החיטין?*

*רבי אליעזר אומר: נאמר 'אביב' במצרים* [שמות ט,לא: והפשתה והשערה נכתה כי השערה אביב והפשתה גבעל] *ונאמר 'אביב' לדורות* [ויקרא ב,יד: ואם תקריב מנחת בכורים לה' אביב קלוי באש גרש כרמל תקריב את מנחת בכוריך]*: מה אביב האמור במצרים שעורים - אף אביב האמור לדורות אינו בא אלא מן השעורים.*

*רבי עקיבא אומר: מצינו יחיד שמביא חובתו מן החיטין* (מנחת חוטא) *ומביא חובתו מן השעורין* (מנחת קנאות)*, ואף ציבור מביא חובתו מן החיטין* (שתי הלחם) *ומביא חובתו מן השעורין; אם אתה אומר 'מן החיטין', לא מצינו ציבור שמביא חובתו מן השעורין!? [דבר אחר:] אם אתה אומר 'עומר בא מן החיטין' - אין שתי הלחם ביכורים*'

- אלמא (דטעמא דשתי הלחם) משום 'ביכורים' הוא (דבעינן שיהו בכורים בקציר, והוא הדין לעומר, דהא כתיב ביה נמי 'בכורים', והיינו כרבי אלעזר דאמר 'ראשית קצירכם', וקשיא לרבי יוחנן, דאמר 'כרמל תקריב' דמשמע שיכול להקריב כרמל אף על פי שאינו בכורים)!?

תיובתא.

תנן התם [ביכורים פ"א מ,ג]: '*אין מביאין ביכורים חוץ משבעת המינין* (האמורים בפסוק [דברים ח,ח]: 'ארץ חטה ושערה [וגפן ותאנה ורמון ארץ זית שמן ודבש]'; ודבש דקרא - היינו דבש תמרים) *ולא*

(מנחות פד,ב)

*מתמרים שבהרים* (אף על פי שהם משבעה מינים: ד'דבש' היינו דבש תמרים - הני שבהרים ושבעמקים אינן מן המובחר, לפי שהן כחושין) *ולא מפירות שבעמקים*';

אמר עולא: אם הביא - לא קידש.

יתיב רבה, וקא אמר לה להא שמעתא ('אם הביא לא קדש');

איתיביה רבי אחא בר אבא לרבה [ספרא ויקרא דבורא דנדבה פרשתא יב משנה ז]:

(ויקרא ב,יב) *קרבן ראשית* [תקריבו אתם לה' ואל המזבח לא יעלו לריח ניחח] *- שתהא ראשית לכל המנחות, וכן הוא אומר* (במדבר כח,כו) [וביום הבכורים] *בהקריבכם מנחה חדשה לה' בשבועותיכם* [מקרא קדש יהיה לכם כל מלאכת עבדה לא תעשו]*;*

*אין לי אלא חדשה של חטים* (מנחת שתי הלחם, הבאה מן החיטין - שתהא קודמת לכל המנחות הבאות מן החיטין)*, חדשה של שעורים מנין* (מנחת העומר הבאה שעורים [מנין] שתהא קודמת לשעורים שלא תהא מנחה משעורים קודם לה? לישנא אחרינא: כגון מנחת קנאות: שלא יביא קודם שתי הלחם; כך שמעתי, ולא נראה בעיני: שהרי העומר קודם לזה [לשתי הלחם] משעורים)*? - תלמוד לומר 'חדשה' 'חדשה'* (שתי פעמים: 'והקרבתם מנחה חדשה' ב'אמור אל הכהנים' [ויקרא כג,טז]; 'בהקריבכם מנחה חדשה' ב'פנחס' [במדבר כח,כו])*; אם אינו ענין לחדשה של חיטין - תנהו ענין לחדשה של שעורים;*

[שם, משנה ח] *ומנין שתהא* (שתי הלחם) *קודמת לביכורים* (שלא יביא בכורים קודם לשתי הלחם)*?*

*תלמוד לומר:* (שמות לד,כב) *וחג שבעות תעשה לך בכורי קציר חטים* [וחג האסיף תקופת השנה] (כלומר: חג שבועות שהוא מביא בו שתי הלחם - יהא קודם לכל קציר חטין - אפילו לבכורים)*;*

*ואין לי אלא בכורי קציר חטים, קציר שעורים מנין?*

*תלמוד לומר* (שמות כג,טז) *וחג הקציר בכורי מעשיך אשר תזרע בשדה* [וחג האסף בצאת השנה באספך את מעשיך מן השדה] (חג שאתה מביא בכורים: שתי הלחם - יהא קודם לכל אשר תזרע בשדה, אפילו לחדש של שעורים)*;*

*ואין לי אלא שתזרע, עלו מאליהן מנין* (שלא יביאו מהן בכורים קודם לשתי הלחם)*?*

*תלמוד לומר* [כל דבר הגדל] *'בשדה';*

*ואין לי אלא בשדה, מנין לרבות שבגג ושבחורבה ושבעציץ ושבספינה* (מנין שתהא קודם לבכורים של חטין שגדלו בגג ובחורבה [דהאי דתנן 'מן המובחר' - היינו למצוה])*?*

*תלמוד לומר* (במדבר יח,יג) *בכורי כל אשר בארצם* [אשר יביאו לה' לך יהיה כל טהור בביתך יאכלנו] (אפילו בגג! דנאמר כאן 'בכורי כל אשר בארצם' ונאמר להלן 'בכורי קציר חטים' [שמות לד,כב] מה בכורים האמור להלן - שתי הלחם קודם לכל, אף כאן: שתי הלחם קודם לכל בכורים שבארצכם)*;*

*מנין שתהא קודמת לנסכים ופירות האילן* (שלא יביא נסכים מן החדש ובכורים מפירות תמרים וזיתים קודם לשתי הלחם)*?* (דנסכים לא משמע ליה מ'בכורי כל אשר בארצכם', דהאי קרא - בבכורים כתיב, ואין מביאין נסכים בכורים; ואיידי דבעי נסכים בעי פירות האילן.)

*נאמר כאן* [שמות כג,טז] *'בכורי מעשיך' ונאמר להלן* (בחג הסוכות)(שמות כג,טז) *'*[וחג הקציר בכורי מעשיך אשר תזרע בשדה וחג האסף בצאת השנה] *באספך את מעשיך מן השדה': מה* (מעשה האמור) *להלן: נסכים ופירות אילן* (בכלל, שהרי בחג הסוכות כבר נלקט הכל) *- אף כאן* (חג הקציר, אף על גב דכתיב 'תזרע בשדה') *נסכים ופירות אילן* ([בכלל], דשתי הלחם קודם להם)*.*

קתני מיהא '*שבגג שבחורבה שבעציץ ושבספינה* (ומדקתני הכי, שמע מינה דמביא בכורים מהן)' (וכל שכן תמרים שבהרים ופירות שבעמקים, דעדיפי מינייהו דמביאין מהם בכורים, וקשיא לעולא)?

סיפא (דקתני 'מנין לרבות שבגג ושבחורבה') אתאן למנחות (שיהו שתי הלחם קודמין נמי למנחות דחיטים שגדלו בגג ושבחורבה, וליכא למימר דמביאין מהן בכורים, ולא קשיא לעולא; ענין אחר:דהאי 'בכורי [מעשיך]' היינו בכורים, ו'כל אשר בארצם' [במדבר יח,יג] היינו מנחות, וגמרינן גזירה שוה: נאמר כאן 'בכורים' ונאמר להלן 'בכורי קציר חיטים': מה להלן שתי הלחם קודם להם - אף כאן בהאי קרא דקמיירי במנחות - שתי הלחם קודם להם).

מתקיף לה רב אדא בר אהבה: אי הכי, היינו דכתיב (במדבר יח,יא) [וזה לך תרומת מתנם לכל תנופת בני ישראל לך נתתים ולבניך ולבנתיך אתך לחק עולם] כל טהור בביתך יאכל אותו (דמשמע אפילו נשים ועבדים), ואי מנחות (ואי במנחות משתעי קרא) - לזכרי כהונה הוא דמיתאכלן (דבמנחות כתיב 'כל זכר בבני אהרן יאכלנה' [ויקרא ו,יא])?

אמר רב משרשיא: תרי קראי כתיבי: (במדבר יח,יג)[בכורי כל אשר בארצם אשר יביאו לה'] לך יהיה [כל טהור בביתך יאכלנו] וכתיב 'כל טהור בביתך יאכל אותו'; הא כיצד?: כאן [(במדבר יח,יא] בביכורים (כתיב 'כל טהור בביתך יאכל אותו') כאן במנחות (כתיב 'לך יהיו': דאין נאכלין אלא לזכרי כהונה, והאי סיפא 'כל אשר בארצם' [במדבר יח,יג] - היינו למנחות).

רב אשי אמר: כוליה במנחות, וסיפא דקרא (דכתיב 'כל טהור בביתך') אתאן ללחמי תודה (ארבע חלות של תודה נאכלין לנשי כהנים, כדאמרינן '*המורם מהם כיוצא בהם אלא שהמורם נאכל לכהנים ולנשיהם*' ותרומת לחמי תודה - כתרומת תודה, דהיינו חזה ושוק - ולא קשה לעולא).

בפלוגתא (עולא ורב אחא בר הונא - פליגי נמי רבי יוחנן וריש לקיש בתמרים שבהרים ופירות שבעמקים): רבי יוחנן אמר: אם הביא - לא קדש; ריש לקיש אמר: אם הביא - קדש: נעשה (הני תמרים שבהרים ופירות שבעמקים) ככחוש בקדשים (כי היכי דבהמה כחושה קדושה אם הקדישה - הכא נמי הני קדשי).

בשלמא ריש לקיש - כדאמר טעמא, אלא רבי יוחנן מאי טעמא?

אמר רבי אלעזר: רבי יוחנן חזאי בחלום מילתא מעלייתא אמינא (למתרצא למילתיה שפיר): אמר קרא (דברים כו,ב) [ולקחת מראשית כל פרי האדמה אשר תביא מארצך אשר ה' אלקיך נתן לך ושמת בטנא והלכת אל המקום אשר יבחר ה' אלקיך לשכן שמו שם]: 'מראשית [פרי האדמה]' - ולא כל ראשית (למעוטי שאר פירות שאינן משבעת המינין); 'מארצך' ולא כל ארצך (למעוטי שלא מן המובחר: דשבעה מינין גופייהו, כגון מתמרים שבהרים ושבגג ושבחורבה).

וריש לקיש (כיון דאמר 'אם הביא – קדש'), האי '[מ]ארצך' מאי עביד ליה?

מיבעי ליה לכדתניא: 'רבן גמליאל בר רבי אומר: נאמר כאן 'ארץ' ('אשר תביא מארצך' (דברים כו,ב)), ונאמר להלן 'ארץ' ((דברים ח,ח) 'ארץ חטה ושעורה'): מה להלן שבח ארץ (מה להלן מספר בשבחה של ארץ ישראל: דהני פירות הן משובחין משאר פירות) - אף כאן שבח ארץ (אף כאן אין מביאין בכורים אלא מן המשובח)' (ולעולם מביאין מתמרים שבהרים ובלבד שיהו מן המשובח).

ואידך?

ארץ מארץ (כלומר: רבי יוחנן אמר לך: אין הכי נמי: מה להלן שבח ארץ וכו'; והא מילתא הוה מצי למימר אי כתיב 'ארץ' לחוד; אבל השתא דכתיב 'מארצך' ולא כל ארצך - להוציא תמרים שבהרים ושבעמקים)

ואידך (וריש לקיש, דאמר קדשה)?

ארץ מארץ לא משמע ליה.

תני חדא '*שבגג ושבחורבה שבעציץ ושבספינה מביא וקורא*' ותניא אידך '*מביא ואינו קורא*'; בשלמא ריש לקיש (דאמר 'קדשה', איכא לתרוצי): גג אגג לא קשיא: הא בגג דמערה (גג דמערה חשיב כקרקע, ומביא וקורא), הא בגג דבית (שזרע על הגג דבית - מביא ולא קורא); חורבה אחורבה לא קשיא: כאן (הא דתני 'מביא וקורא') בחורבה עבודה (דכיון דנעבדה: דטרח בה – 'מארצך' קרינא בה), כאן בחורבה שאינה עבודה; עציץ אעציץ לא קשיא: כאן בנקובה כאן בשאינו נקובה; ספינה אספינה לא קשיא: כאן בספינה של עץ כאן בספינה של חרס (מביא וקורא משום דשל ארץ היא);

(מנחות פה,א)

אלא לרבי יוחנן קשיא (דאמר ' פירות שבעמקים לא קדיש בבכורים', והא הכא דלדברי הכל קדש בחורבה עבודה!? וכל הני - אף על פי שאינן מובחרים לדברי הכל מביא וקורא)!?

תנאי היא (דאיכא תנא דאמר כוותיה דרבי יוחנן), דתניא: '*שבגג ושבחורבה* (גג המערה שדה מעליא; חורבה עבודה שדה מעליא) - *מביא וקורא; שבעציץ ושבספינה - אינו מביא כל עיקר* (דרעים נינהו, דומיא דתמרים שבהרים ושבעמקים דרבי יוחנן)' (ורבי יוחנן דאמר כי האי תנא).

וכולן אינן באות אלא מן המובחר כו':

אמרי ליה יוחנא וממרא (הם 'חרטומי מצרים': ראשי מכשפים של מצרים) למשה (רבינו כשהתחיל לעשות האותות לעיני פרעה שהיו סבורין שהיה עושה אותם על ידי כשוף): תבן אתה מכניס לעפריים (משל הוא: שהמביא תבן למכור לעפריים - משוגע הוא, שיש שם תבן הרבה במחנייתן - אף אתה עושה מכשפות במצרים, ואין מכשפים במצרים כמותינו)?

אמר להו: אמרי אינשי: למתא ירקא - ירקא שקול (לעיר שגדל שם ירק הרבה הבא ירק שלך למכור לפי שמתקבצין שם הכל לקנות! הם אמרו לו דברי ליצנות, והוא השיב להם בענינם).

משנה:

אין מביאין (עומר ושתי הלחם) לא מבית הזבלים (משדה הצריכה לזבל, שהזבל מבאיש ומקלקל טעם הפירות), ולא מבית השלחים, ולא מבית האילן (משדה שיש בו אילנות לפי שהאילנות עושים לה צל ואין התבואה גדלה יפה; רש"י כתב יד: מתבואה שבין האילנות מפני שהאילנות יונקים [את] הקרקע ומכחישים את הזרעים), ואם הביא – כשר.

כיצד הוא עושה (לשדה שמביא ממנה סלת)?

נרה (חורש ואינו זורע) שנה ראשונה, ובשנה שניה זורעה (דהיינו חרושה פעמים) קודם לפסח שבעים יום (שכבר יש כח לחמה שזורחת עליה), והוא עושה סולת מרובה.

כיצד בודק הגזבר (את הסולת אם מנופה כל צרכה אם לאו)?

מכניס ידו לתוכן: עלה בה (בידו) אבק (קמח דק וגרוע הוא) – פסולה, עד שינפנה; ואם התליעה - פסולה.

גמרא:

'כיצד עושה נרה שנה ראשונה':

איבעיא להו: היכי קאמר 'נרה שנה ראשונה, ושניה נרה וזורעה' או דלמא 'נרה שנה ראשונה, ושניה זורעה בלא נרה (שלא היה נרה בראש השנה לבד מן החרישה שחורש בשעת זריעה)'?

תא שמע, דתניא:

'אמר רבי יוסי: אף חיטי כרזיים וכפר אחים (שמות מקומות הם) - אלמלא סמוכות לירושלים (שהיא בהרים, כדכתיב (תהלים קכה,ב) ירושלים הרים סביב לה, ובהרים חמה מקדרת ומשביח את הפירות, כדכתיב [דברים לג,יד] 'וממגד תבואות שמש'; לישנא אחרינא: אלמלי סמוכות לירושלים - דאין מעבירין על המצות, כדאמרינן בפרק רבי ישמעאל) - היו מביאין מהן, לפי שאין מביאין את העומר אלא מן השדות המודרמות (שעומדות בדרומה של ארץ ישראל; לישנא אחרינא: שהחמה כל ימות החורף רוב היום היא עומדת בדרום) והמנונרות (כמו 'נירו לכם ניר' [ירמיהו ד,ג; הושע י,יב] חרושות הרבה) לכך (לשם עומר), שבהן חמה זורחת (כל היום) ומהן חמה שוקעת (סמוך לשקיעתה זורחת עליהם, כדקיימא לן: 'הולך אל דרום' [קהלת א,ו]; וביום תקופת טבת חמה זורחת בקרן דרומית מזרחית, ושוקעת במערבית דרומית, ומכאן ואילך עומדת חמה במזרח ומתרחקת מן הדרום, ועמוד החמה זורח על הדרום, וכל היום כולו נמשכת והולכת לדרום וממתקת את התבואה); כיצד עושה? נרה שנה ראשונה, ושניה חורש ושונה וזורעה קודם לפסח שבעים יום (שכבר מתחלת החמה לזרוח בקרן מזרחית צפונית, וכשזורחת - מושך העמוד מיד לדרום, וכל היום היא זורחת לדרום) כדי שתהא סמוכה לחמה (לגבורת החמה ביום: שכשנמשך לצד צפון בימות הקייץ, החמה מתגברת והולכת, ומשום הכי לא היה זורעה בתחלת התקופה: שאין החמה בגבורה), ועושה קנה זרת ושיבולת (ראש השיבולת ששם הגרעינים) זרתיים, וקוצר ומעמר ודש וזורה ובורר וטוחן ומרקד ומביא אצל גזבר, וגזבר מכניס ידו לתוכה: אם עלתה בה אבק - אומר לו "חזור ונפה אותה שניה".

משום רבי נתן אמרו: גזבר סך ידו שמן, ומכניס לתוכה עד שמעלה כל אבקה (וכך בודקה יפה: שאם יש בה אבק - מידבק בשמן)'.

קתני מיהת '*חורש ושונה* (משמע: נרה אף בשניה)' (ותפשוט מהא מתניתין: דבשניה נמי נרה)!

ולטעמיך (היכי תפשוט?) - (הא ב)מתניתין לא קתני 'שונה',

(מנחות פה,ב)

ברייתא קתני 'שונה'?

הא לא קשיא: כאן (מתניתין דקתני 'נרה שנה ראשונה' ולא קתני 'ושניה', ושונה) - בעבודה (היינו שכבר היתה עבודה שנה ראשונה, ועכשיו נוחה ליגדל יותר), כאן (וברייתא דקתני חורש ושונה וזורעה) - בשאינה עבודה (היינו משום שלא היתה עבודה קודם שנה ראשונה, אבל מתניתין, אם לא היתה עבודה - לא ידענא אם חורש ושונה בשניה אם לא, דהא לא קתני לא 'חורש' ולא 'שונה').

מאי הוי עלה (דבעיא אם הני שנויי - שנויי נינהו)?

תא שמע, דתניא: 'ניר חציה וזורע חציה, ניר חציה וזורע חציה' (כגון שנרה כולה בשנה ראשונה, וזרע חציה; ובשניה ניר חציה וזורע חציה מה שנר בשנה ראשונה, ובשנה שלישית זורע מה שנר בשניה, ונר מה שזורע בשניה; וכן יעשה מכאן ואילך: בכל שנה נר חציה וזורע חציה; ותפשוט מינה: דבשניה זורעה בלא נרה. ולהכי אין זורעה כולה כאחת: שאין דרך בני אדם לזרוע קרקעותיהם שנה אחר שנה, מפני שמתישים את השדות; לכך זורעה לחצאים ומרבים פירות בכל שנה).

אמר רבי יוחנן: אין מביאין את העומר אלא מן השדות המודרמות שבארץ ישראל, שבהן חמה זורחת, ומהן חמה שוקעת.

תניא נמי הכי: אבא שאול אומר: עומר היה בא מבקעת בית מקלה, כבת שלשה סאין היתה (גדל בשנה כשיעור שצריך לקצור לצורך העומר), ושדה מודרמת היתה, ובה חמה זורחת, וממנה חמה שוקעת; ניר חציה וזורע חציה, ניר חציה וזורע חציה.

רב חלקיה בר טובי הוה ליה קרנא דארעא (חתיכת שדה, בקרן זויות בדרומה עומדת): ניר חציה וזרע חציה, ניר חציה וזרע חציה - ועבדה על חד תרי, ומזבין להו לחיטי לסמידא (סולת, למכור למנחות).

ואם התליעה פסולה:

תנו רבנן: סולת שהתליעה רובה – פסולה, וחיטין שהתליעו רובן – פסולות.

בעי רבי ירמיה: (הא דקתני חיטין שהתליעו רובן פסולין -) ברוב חטה (שאינה פסולה עד שיתליע רוב כל חטה)? או ברוב סאה (אם רוב הסאה מתולעת - אפילו יש שם חיטים שלמים בלא תולעת)?

תיקו.

בעי רבא: הקדישן (לאותן חיטין המתולעות לצורך מנחות) - מהו שילקה עליהן משום בעל מום (מקדיש בעל מום, דהכי אמר רבי במסכת תמורה (דף ו:): שהמקדיש בעלי מומין למזבח עובר בחמשה לאוין ולוקה)?: כיון דפסיל - כבעל מום דמי? או דלמא אין בעל מום אלא בבהמה?

תיקו.

תנן התם [מדות פ"ב מ"ה]: '*כל עץ שנמצא בו תולעת פסול לגבי מזבח*';

אמר שמואל: לא שנו אלא לח, אבל יבש - גוררו וכשר (לח, אם התליע - אין לו תקנה עוד: דלח אי אפשר לגרור התולע).

בעי רבא: הקדישו (לעצים שהתליעו) - מהו שילקה עליו משום בעל מום?: כיון דפסול - כבעל מום דמי? או דלמא אין בעל מום אלא בבהמה?

תיקו.

משנה:

תקוע - אלפא לשמן.

אבא שאול אומר: שניה לה רגב בעבר הירדן.

כל הארצות היו כשרות, אלא מיכן היו מביאין;

אין מביאין לא מבית הזבלים (הן מאוסים), ולא מבית השלחים, ולא מן מה שנזרע ביניהם (מן הזיתים שנזרעו זרעים ביניהם, לפי שהזרעים מכחישים לאילנות ואין השמן מעולה), ואם הביא – כשר;

אין מביאין אנפקטן (מה שלא נתבשל יפה), ואם הביא – כשר;

אין מביאין מן הגרגרין (של זיתים) שנשרו במים (ושהו בהם הרבה, שהמים מקלקלין את השמן), ולא מן הכבשים ולא מן השלוקים (לפי שאין שומנם יפה יפה), ואם הביא - פסול.

גמרא:

(שמואל ב יד,ב) וישלח יואב תקועה ויקח משם אשה חכמה [ויאמר אליה התאבלי נא ולבשי נא בגדי אבל ואל תסוכי שמן והיית כאשה זה ימים רבים מתאבלת על מת]; מאי שנא תקועה?

אמר רבי יוחנן: מתוך שרגילין בשמן זית - חכמה מצויה בהן (שמן זית מפקח את הלב).

תנו רבנן: (דברים לג,כד) [ולאשר אמר ברוך מבנים אשר יהי רצוי אחיו] וטובל בשמן רגלו - זה חלקו של אשר, שמושך שמן כמעין.

אמרו: פעם אחת נצרכו להן אנשי לודקיא בשמן; מינו להן פולמוסטוס (שליח עובד כוכבים) אחד, אמרו לו: לך והבא לנו שמן במאה ריבוא (מנים).

הלך לירושלים, אמרו לו: לך לצור (צור הוא שכונת עיירות שבארץ ישראל).

הלך לצור, אמרו לו: לך לגוש חלב (שם מקום ובחלקו של אשר).

הלך לגוש חלב, אמרו לו לך אצל פלוני לשדה הלז, ומצאו שהיה עוזק (שחופר סביב הזית כעין טבעת, כמו 'עיזקתא') תחת זיתיו; אמר לו: יש לך שמן במאה ריבוא שאני צריך? אמר לו: המתן לי עד שאסיים מלאכתי.

המתין עד שסיים מלאכתו; לאחר שסיים מלאכתו - הפשיל כליו לאחוריו (כמו שכיר עני), והיה מסקל ובא (השליך האבנים מן הפרדס; ומתוך כך נדמה לו לאותו פולמוסטוס שהוא עני).

בדרך אמר לו: יש לך שמן במאה ריבוא? כמדומה אני ששחוק שחקו בי היהודים!

כיון שהגיע לעירו, הוציאה לו שפחתו קומקמום (יורה קטנה) של חמין, ורחץ בו ידיו ורגליו; הוציאה לו ספל של זהב, מליאה שמן, וטבל בו ידיו ורגליו לקיים מה שנאמר 'וטובל בשמן רגלו'; לאחר שאכלו ושתו - מדד לו שמן במאה ריבוא; אמר לו: כלום אתה צריך ליותר?

אמר לו: הן, אלא שאין לי דמים.

אמר לו: אם אתה רוצה ליקח – קח, ואני אלך עמך ואטול דמיו.

מדד לו שמן בשמונה עשר ריבוא; אמרו: לא הניח אותו האיש לא סוס ולא פרד ולא גמל ולא חמור בארץ ישראל שלא שכרו;

כיון שהגיע לעירו - יצאו אנשי עירו לקלסו (לשבחו על שקנה להם כל כך).

אמר להם: לא לי קלסוני אלא לזה שבא עמי, שמדד לי שמן במאה ריבוא, והרי נושה בי בשמונה עשרה ריבוא.

לקיים מה שנאמר (משלי יג,ז) יש מתעשר ואין כל (שנוהג בעצמו כעשיר ואין לו כלום) מתרושש והון רב (ויש נוהג כעני ויש לו הון רב, כגון זה, שהיה עשיר גדול, והוא עושה עבודת שדהו בעצמו כמו עני).

אין מביאין לא מבית הזבלים [ולא מבית השלחים, ולא מן מה שנזרע ביניהם, ואם הביא – כשר;

אין מביאין אנפקטן, ואם הביא – כשר]:

והתניא: '*אין מביאין אנפקטן,*

(מנחות פו,א)

*ואם הביא פסול, מפני שהוא שרף* (מוהל בעלמא)' (והיכי חשיב ליה מתניתין בהדי שמנים פסולים - דמכל מקום 'שמן' קרי ליה)?

אמר רב יוסף: לא קשיא: הא רבי חייא, הא רבי שמעון בר רבי: דרבי חייא זריק ליה (לאנפקינין, דלא חשיב ליה 'שמן' כלל), ורבי שמעון בר רבי מטבל ביה (הוי 'שמן'); וסימניך: עשירים מקמצין (רבי שמעון שהרי בן נשיא ועשיר היה - קומצו ואוכלו; קמצן = עצרן).

(אסתר ב,יב) [ובהגיע תר נערה ונערה לבוא אל המלך אחשורוש מקץ היות לה כדת הנשים שנים עשר חדש כי כן ימלאו ימי מרוקיהן] ששה חדשים בשמן המור [וששה חדשים בבשמים ובתמרוקי הנשים] - מאי 'שמן המור'?

רב הונא בר חייא אמר: סטכתא (שקורין בלשמ"א).

רבי ירמיה בר אבא אמר: שמן זית שלא הביא שליש.

תניא נמי הכי: רבי יהודה אומר: (שמן המור הוא) אנפקנון (דתני במתניתין) (היינו) שמן זית שלא הביא שליש; למה סכין אותו? שמשיר את השיער (לפי שהוא בוסר ויש בו כח) ומעדן את הבשר.

אין מביאין מן הגרגרין שנשרו במים [ולא מן הכבשים ולא מן השלוקים, ואם הביא - פסול]:

תנו רבנן: '*שמן זית כבוש* (שכבש את הזיתים בחומץ ומלח)*, שלוק, שרוי, ושל שמרים* (שמן שיצא מן השמרים, כמו שמוציאין יין משמרי היין שקורין רי"פ)*, ושל ריח רע* (שמן שריחו רע) *- לא יביא, ואם הביא – פסול*'.

בעי רבה: הקדישו - מהו שילקה עליו משום בעל מום?: כיון דפסול - כבעל מום דמי? או דלמא אין בעל מום אלא בבהמה?

תיקו.

משנה:

שלשה זיתים הן (שלש פעמים בשנה מלקטין את הזיתים, מפני שאין מתבשלין בבת אחת) ובהן שלשה שלשה שמנים (בכל פעם מוציא בו שלשה מיני שמנים):

הזית הראשון (זיתים שלקטן בראשונה) מגרגרו בראש הזית (מלקטן בראש הזית בגובה שבאילן במקום שהזיתים קודמין להתבשל תחילה מפני שהחמה זורחת שם תדיר מ"ר ז"ל; ענין אחר: מניחו להתבשל, דנעשה גרגרין בראש הזית באילן; רש"י כתב יד: נוטל ומלקט גרגרין שבראש הזית, שהן מבושלין תחלה, לפי שהחמה מקדרת עליהן ומבשלן), וכותש (אותן הגרגרים) ונותן לתוך הסל (כדי שיזוב הצלול שבשמן מעצמו חוץ לסל בלא דוחק, והפסולת והשמרים שבשמן נשארין בסל).

רבי יהודה אומר: סביבות הסל (סביבות דופני הסל נותנו מתוכו, והשמן זב דרך הדפנות ונופל לשולי הסל, ומשם מסתנן ויוצא, ונמצא שמן מזוקק: שהפסולת והפקטים נדבקים בדופני הסל; אבל לא יתנם בשולי הסל, לפי שמתערב שמן ושמרים, ויוצאים ונמצא השמן עכור).

זה (השמן הזב מאיליו מן הסל בלא שום טעינה) 'ראשון' (נקרא שמן ראשון של פעם זו).

חזר וטוען (חוזר ולוקח מה שכתש: הגרגרים שנשארו בסל, טוענו בקורת בית הבד, ומוציא שמנו) בקורה (זיתים שבסל).

רבי יהודה אומר: באבנים (לא היה טוענו בקורה, לפי שהיה נטען ביתר, והיו השמרים יוצאין ומתערבין בשמן, אלא באבנים טוענו).

זה שני (מה שהוא יוצא עכשיו זהו שמן שני).

חזר וטחן (בריחים את הזיתים [הגרגרים] שתחת הקורה) וטען (וטענן בקורה ומה שיוצא) - זה (שמן) שלישי.

הראשון למנורה (דבעינן 'שמן זית זך' [שמות כז,כ; ויקרא כד,ב]), והשאר למנחות (דלא כתיב בהו 'זך').

השני (כשמלקט בפעם שניה את הנמצאים עתה מבושלין) מגרגרו בראש הגג (אותם זיתים אין מתבשלין כל צורכן באילן, אלא שוטחן בראש הגג בחמה כדי לרככן - כך שמעתי. ענין אחר מרבותינו ז"ל: **מגרגרו בראש הגג**, כלומר: מלקט זיתים שבאמצע האילן, שאינן בראש הזית, כלומר: אותן שיכול לעמוד בראש גגו ונוטלן, שאותן אין מתבשלין במהרה כמו אותן שבראש הזית; והאי דאמר 'בראש הגג' - לסימנא קאמר), וכותש, ונותן לתוך הסל;

רבי יהודה אומר: סביבות הסל.

זה ראשון.

טוען בקורה;

ורבי יהודה אומר: באבנים;

זה שני.

חזר וטחן וטען - זה שלישי:

הראשון (שיצא קודם טעינה) - (כשר) למנורה, והשאר למנחות.

שלישי (לוקט זיתים התחתונות; לפי שאין החמה זורחת עליהן תדיר אין מתבשלין יפה, ומאחר בלקיטתן, ומשום הכי) עוטנו בבית הבד (מניחם במעטן) עד שילקה (שיתרכך קליפתן וישתנו מראיהן) ומעלהו ומנגבו בראש הגג (דמתוך שמאספו בכלי אחד ארבעה וחמשה ימים - זב מאליו מהן מוהל, שאינו יפה; לפיכך צריך לנגבו); כותש ונותן לתוך הסל.

רבי יהודה אומר: סביבות הסל;

זה ראשון;

טוען בקורה -

רבי יהודה אומר: באבנים -

זה שני;

חזר וטחן וטען - זה שלישי.

הראשון למנורה והשאר למנחות.

גמרא:

איבעיא להו: 'מגרגרו' תנן (שמניח הזית עד שנתבשלו הגרגרים כל צורכן; רש"י כתב יד: שלוקט גרגיר כאן וגרגיר כאן לפי שעדיין אינו מבושל) או 'מגלגלו' תנן (דהיינו נמי שמניחו באילן עד שנתבשלו יפה; כגון 'ביצה מגולגלת' (עוקצין פ"ב מ"ו))?

תא שמע, דתניא [ספרא אמור פרשתא יג משנה א]: '*"שמן זית"* (האומר "הרי עלי שמן זית") *- מזיתו* (שיהיו הזיתים באילן עד שיהיה בהן שמן, כלומר: יהיה השמן שיתבשל ויתמלא שמנו בעודו בזית, דקרא קא דריש מ'שמן זית זך' (שמות כז,כ), כלומר: מבושל, שיצא ממנו בלא טעינה)*; מכאן אמרו: זית ראשון מגלגלו בראש הזית, וכונסו לבית הבד* (אבל לא לבית הבד ממש עד שיצא שמן הראשון על ידי סלים)*, וטוחנו בריחים, ונותנו בסלין; שמן היוצא ממנו זה - היה ראשון;*

*טען בקורה - שמן היוצא ממנו זה היה שני;*

*וחזר ופרק* (פרקו מבית הבד)*, טחן* (וטוחנו בריחים) *וטען* (וטוענו בבית הבד) *- זה היה שלישי;*

*הראשון למנורה והשאר למנחות;*

*וכן זית שני;*

[שם, משנה ג] *וזית שלישי: עוטנו בבית הבד עד שילקה, ומעלה לראש הגג, ועושה אותו כמין תמרה* (כשעושין אותו גרוגרות: שעושה כרי רחב מלמטה וקצר מלמעלה) *עד שיזובו מימיו* (מוחל ושרף שיוצא ממנו כשדחקו זה את זה במעטן)*, וכונסו לבית הבד, וטוחנו בריחים, ונותנו בסלין; ושמן היוצא ממנו - זה היה ראשון;*

*טען בקורה: שמן היוצא ממנו זה היה שני;*

*פרק חזר וטחן וטען - זה היה שלישי;*

*הראשון למנורה והשאר למנחות.*

[שם, משנה ד] *רבי יהודה אומר: לא היה טוחנו* (לזית ראשון) *בריחים* (שמוציא את שמריו ועכרו)*, אלא כותשו במכתשת, ולא היה טוען בקורה אלא באבנים, ולא היה נותנו בסלין אלא לתוך סביבות הסל.*

הא [משנתנו] גופא קשיא: '*כותש*' (דקתני תנא קמא במתניתין) מני? - רבי יהודה היא (דקתני נמי בברייתא '*כותשן במכתשת*'); '*תוך הסל*' (דקתני במתניתין) - אתאן לרבנן (דברייתא, תנא קמא דרבי יהודה)!?

האי תנא (תנא קמא דמתניתין) סבר לה כותיה בחדא (בכותש) ופליג עליה בחדא (בתוך הסל).

משנה:

[ספרא אמור פרשתא יג משנה ה] הראשון שבראשון - אין למעלה הימנו;

השני שבראשון והראשון שבשני שוין (ואף על גב דשני שבראשון וראשון שבשני שוין למנחות - אפילו הכי לא אתי בשני שבראשון למנורה, דהא אמרינן בגמרא דלמנורה בעינן 'כתית', ולא היה 'כתית' אלא ראשון שבכל זית [דמתניתא דכותש [תמיד] – רבי יהודה היא]);

השלישי שבראשון והשני שבשני והראשון שבשלישי שוין;

השלישי שבשני והשני שבשלישי שוין;

השלישי שבשלישי אין למטה הימנו.

אף כל המנחות היו בדין שיטענו שמן זית זך: מה מנורה שאינה לאכילה טעונה שמן זית זך - מנחות שהן לאכילה (רש"י כתב יד: לאכילת המזבח) אינו דין שיטענו שמן זית זך!? תלמוד לומר: (שמות כז,כ) [ואתה תצוה את בני ישראל ויקחו אליך שמן זית] זך כתית למאור [להעלת נר תמיד], ואין זך כתית למנחות.

(מנחות פו,ב)

גמרא:

(דקתני) '*(השני שבראשון והראשון שבשני) שוין*' (בתמיה)? והא אמרת '*ראשון למנורה והשאר למנחות*' (דהשני שבראשון אין ראוי למנורה, וראשון שבשני ראוי למנורה - והיכי הוי 'שוין')?

אמר רב נחמן בר יצחק: מאי '*שוין*' - שוין למנחות (שאם רוצה ליתן הראשון שבשני למנחות - הרי הוא כשני שבראשון; רש"י כתב יד: דקיימא לן בכל דוכתי 'מבחר נדריך': דמן המובחר יביא; והכי קאמר: 'הראשון שבשני והשני שבראשון שוין': שאם יש לו מנחה להביא, ויש לו משתיהן - מאיזה שירצה יביא, אבל אם יש לו משלישי שבראשון ומראשון שבשני - יביא מנחתו מראשון שבשני, שהוא מובחר).

אף [כל] המנחות היו בדין [שיטענו שמן זית זך: מה מנורה שאינה לאכילה טעונה שמן זית זך - מנחות שהן לאכילה אינו דין שיטענו שמן זית זך!? תלמוד לומר: (שמות כז,כ) [ואתה תצוה את בני ישראל ויקחו אליך שמן זית] זך כתית למאור [להעלת נר תמיד], ואין זך כתית למנחות]:

תנו רבנן [ספרא אמור פרשתא יג משנה ו]: (שמות כז,כ) [ואתה תצוה את בני ישראל ויקחו אליך שמן זית זך כתית למאור להעלת נר תמיד]: *'זך' - אין זך אלא נקי* (כגון אותו שיוציא בלא טעינה בסלים, ואפילו נטחנו הזיתים בריחים)*;*

*רבי יהודה אומר: 'כתית' - אין 'כתית' אלא כתוש* (לא יהא טחון בריחים, אלא כתוש במכתשת)*;*

*יכול יהא 'זך כתית' פסול למנחות* (הואיל וכתיב 'למאור')*?*

*תלמוד לומר:* (שמות כט,מ) *ועשרון סולת בלול בשמן כתית* [רבע ההין ונסך רביעת ההין יין לכבש האחד]*;*

*אם כן* (הואיל וכשר נמי למנחות) *מה תלמוד לומר 'למאור'* (לומר לך: למאור יהא כתוש, אבל למנחות אפילו אינו כתוש כשר)*?*

*אלא מפני החיסכון* (לא בעינן 'זך' ו'כתית' למנחות כמו לנרות, דהכי נמי כשרות אפילו אינו 'זך' ו'כתית': לפי שהמנחות הן מרובות וצריכות שמן הרבה, ואילו היה צריך לחזור במנחות נמי אחר 'זך' ו'כתית' כמו למנורה - היו מפסידים: שהיו לוקחין אותו ביוקר).

מאי '*חיסכון*'?

אמר רבי אלעזר: התורה חסה על ממונן של ישראל (ומשכחת לה בנגעי בתים בתורת כהנים [ספרא מצורע פרקי נגעים פרשתא ה משנה יב], דכתיב ופנו את הבית בטרם יבא הכהן [ויקרא יד,לו]; על מה התורה חסה? אם על כלי עץ וכלי שטף - יש להם טהרה במקוה! אלא על כלי חרס, שאין להם טהרה במקוה חסה תורה, ואמרה לפנותם: שלא יטמאו ושוב אין תקנה).

(ויקרא כד,ב) צו את בני ישראל ויקחו אליך שמן זית זך [כתית למאור להעלת נר תמיד] - אמר רבי שמואל בר נחמני: 'אליך' - ולא לי: לא לאורה אני צריך: שלחן בצפון ומנורה בדרום (והמזבח בינתים, לידע שלא לאורה אני צריך; רש"י כתב יד: שאם הייתי צריך - הייתי מצוה ליתן שלחן סמוך למנורה, כמנהג העולם).

אמר רבי זריקא אמר רבי אלעזר: לא לאכילה אני צריך ולא לאורה אני צריך: (מלכים א ו,ד) ויעש לבית חלוני שקופים אטומים; תנא: שקופין מבפנים ואטומים מבחוץ (שהמשקופין של חלונות, היינו צר שבחלון - היו מבפנים, והרוחב שבחלון מוחזר כלפי חוץ להוציא אורה לעולם; רש"י כתב יד: דדרך כותל אבנים כשעושין חלון מרחיבין אותו מבפנים שמשפעים עובי הכותל מכל צד כדי שלא יסתום ויעכב עובי הכותל את האורה מלבא לצדדין, אבל ההיכל היה קצר מבפנים ומרחיב והולך לצד חוץ כדי שתהא אורה יוצא מהיכל שתאיר לעולם) - (כי) לא לאורה אני צריך.

(ויקרא כד,ג) מחוץ לפרכת העדות באהל מועד [יערך אתו אהרן מערב עד בקר לפני ה' תמיד חקת עולם לדרתיכם]: עדות הוא (המנורה) לכל באי עולם שהשכינה שורה בישראל (לקמן מפרש מה הוא העדות); ואם תאמר 'לאורה אני צריך' - והלא כל ארבעים שנה שהלכו ישראל במדבר לא הלכו אלא לאורו! אלא עדות הוא לכל באי עולם שהשכינה שורה בישראל.

מאי עדותה?

אמר רבא: זה נר מערבי (נר מערבי - נר אמצעי היה, פונה פיו לצד מערב, וכל שאר הנרות היה פיהם כלפי נר מערבי, כדאמרינן בפרק 'שתי הלחם'; ולהכי קרי ליה 'נר מערבי') שנותנין בה שמן כמדת חברותיה (חצי לוג, דכתיב 'מערב עד בקר': תן לה מדותיה שתהא דולקת והולכת מערב עד בקר, ושיערו חכמים חצי לוג, כדקתני לקמן בפרק 'שתי מדות'), וממנה היה מדליק (האחרות, כלומר: ממנה מתחיל הדלקה: שאותה היה מדליק תחילה מבעֶרֶב; רש"י כתב יד: ההטבה בבקר: שאותה היה מטיב אחרון; לפי שכל בקר מצא אותה דלוק, והשאר מצא אותם שכבו, ופעמים שהיה דולק כל היום, ומדליק ממנו כל שאר הנרות: שבבקר היו כולן כבות חוץ מנר מערבי, ומטיבן ומנערן מן הדשן, כדכתיב 'בבקר בבקר בהיטיבו את הנרות' [שמות ל,ז]; ונר מערבי דולק כל היום, ולערב היה מדליק ממנה שאר הנרות) ובה היה מסיים (כדתנן (תמיד פ"ג מ"ט, פ"ו מ"א, דף לג.) '*נכנס ומצא שתי נרות מזרחיות דולקים*' שמנורה היתה עומדת מזרח ומערב; מכבה האחת שבצד מזרח ומדשנה, ומניח האחת שבצד אותה שבמזרח, הוא נר מערבי, ומניחה דולקת עד לערב, ומדליק האחרות שכבו בשחר, ומטיבו, וזורק מה שנשאר מן השמן ומן הפתילה לחוץ, ונותן בה שמן ופתילה ומדליקה, כדי לקיים בה מצות הדלקה, ומסיים בה הדלקה: שהיה מדליקה בתר כל הנרות).

משנה:

מאין היו מביאין את היין (לנסכים)?

קדוחים ועטולין (מקומות הן) - אלפא ליין; שניה להן בית רימה ובית לבן בהר, וכפר סיגנא בבקעה.

כל ארצות היו כשרות, אלא מיכן היו מביאין.

אין מביאין לא מבית הזבלים, ולא מבית השלחים, ולא ממה שנזרע ביניהן, ואם הביא – כשר.

אין מביאין הליסטיון (שנתבשלו הענבים בחמה יותר מדאי; רש"י כתב יד: יין מתוק מחמת השמש שהיו תולין את הענבים להשמש), ואם הביא - כשר.

אין מביאין ישן (משל אשתקד) - דברי רבי; וחכמים מכשירין.

אין מביאין לא מתוק (כשהוא מתוק מחמת עצמו, כדמפרש בגמרא; ענין אחר: תירוש, שלא עברו עליו ארבעים יום) ולא מעושן ולא מבושל (כשהיו הענבים מרים היו מעשנין אותן, כדי למתקן, או מבשלין אותן), ואם הביא – פסול.

ואין מביאין מן הדליות (מן הגפנים המודלות על גבי כלונסות ונסרים: טרייל"ש, לפי שאין יינו יפה) אלא מן הרגליות (יין שגדל בגפנים נמוכים, ששוכבות על גבי קרקע לרגלי בני אדם שאינן מודלות, שהוא יפה), ומן הכרמים העבודין (חפורים);

ולא כונסין אותו בחצבין גדולים (לפי שכשהיו מסתפקין ממנו, על יד היו החצובין מתרוקנים - ומתקלקל היין), אלא בחביות קטנות;

ואינו ממלא את החבית עד פיה כדי שיהא ריחו נודף (שכשהיא חסירה קימעא היין נודף יותר מכשהיא מליאה).

אינו מביא מפיה מפני

(מנחות פז,א)

המשך המשנה

הקמחין (לובן היין שקורין קנא"ש [שקויינ"ש] בלע"ז [כתמי עובש – אוצר לעזי רש"י]), ולא משוליה מפני השמרים, אלא מביא משלישה - מאמצעה (של חבית: שעושה ברזא בדפנות החבית).

כיצד הוא בודק (לידע אם היין יפה)?

גזבר יושב, והקנה (אמת המדה) בידו (ורואה כשזה מוציא היין מן נקב החבית); זרק הגיר (כשהגיר של שמרים יוצא מן היין) - הקיש (הגזבר) בקנה (על גבי הכד, וסותם זה מיד; וזה היה סימנו: שלא היה רוצה לדבר כל זמן שמוציאין היין; רש"י כתב יד: ולא היה מדבר לפי שהדבור רע ליין).

רבי יוסי ברבי יהודה אומר: שיש בו קמחין – פסול, שנאמר תמימים יהיו לכם ומנחתם [במדבר כח,יט-כ: והקרבתם אשה עלה לה' פרים בני בקר שנים ואיל אחד ושבעה כבשים בני שנה תמימם יהיו לכם [פסוק כ] ומנחתם סלת בלולה בשמן שלשה עשרנים לפר ושני עשרנים לאיל תעשו] [במדבר כח,לא: מלבד עלת התמיד ומנחתו תעשו] (פרט לסולת שהתליעה ושעלה בו אבק), תמימים יהיו לכם ונסכיהם (ואם היו בו קמחים הוי כבעל מום).

גמרא:

'*אין מביאין לא מתוק ולא מבושל ולא מעושן ואם הביא פסול*' - והא קתני רישא '*אין מביאין את הליסטיון ואם הביא כשר*' (והדר תני במתוק 'אם הביא פסול')?

אמר רבינא כרוך (הליוסטין ומתוק בהדדי) ותני ('אין מביאין הליסטיון לפי שאין מביאין לא מתוק וכו', ואם הביא - פסול');

תוספות ד"ה כרוך ותני: להכשיר קאמר, כדמוכח סוגיא ד'המוכר פירות' [בבא בתרא צז.], דהליסטיון כשר ואע"ג דאיצטריך ליה לתנא למיתני הליסטיון ומתוק - לא משמע ליה לרבינא לחלק בין זה לזה.

רב אשי אמר: (לא תכרוך:) חוליא דשימשא לא מאיס, חוליא דפירא מאיס (הליסטיון כשר, דהויא חוליא דשמשא, ולא מאיס; אבל מתוק מחמת הפירי – מאיס, והיינו דקתני פסול).

אין מביאין ישן - דברי רבי, וחכמים מכשירין:

אמר חזקיה: מאי טעמא דרבי? - אמר קרא (במדבר כח,יד) [ונסכיהם חצי ההין יהיה לפר ושלישת ההין לאיל ורביעת ההין לכבשׂ יין זאת עלת חדש בחדשו לחדשי השנה];'לכבשׂ יין': מה כבש בן שנתו - אף יין בן שנתו.

אי מה כבש בן שתי שנים פסול אף יין בן שתי שנים פסול (אף בדיעבד)? - וכי תימא הכי נמי, והתניא: 'יין בן שתי שנים לא יביא, ואם הביא כשר'? מאן שמעת ליה דאמר לא יביא – רבי (דקתני במתניתין '*דברי רבי*', והא ברייתא דקתני 'לא יביא' על כרחך רבי), וקאמר '*אם הביא כשר*' (והיכי מצי למימר הכי נמי פסול)?

אלא אמר רבא: היינו טעמא דרבי (שאין מביא ישן): דכתיב (משלי כג,לא) אל תרא יין כי יתאדם [כי יתן בכוס עינו יתהלך במישרים; פסוק לב: אחריתו כנחש ישך וכצפעני יפרש כלומר: אחרית היין רע] (אלמא בשעת אדמימות - מובחר הוא, וקים לן כשעברה שנתו - עוברת אדמימות, ואינו אדום כל כך כשנה ראשונה; ולאו משום דלכבשׂ דמִי יין).

אין מביאין לא מן הדליות [אלא מן הרגליות ומן הכרמים העבודים]:

תנא: כרמים העבודים (חפורים) פעמים בשנה:

רב יוסף הוה ליה קרנא דפרדיסא דרפיק ביה טפי ריפקא (חופרו פעם יתירא כלומר פעמיים בשנה), ועבד חמרא דדרי מיא על חד תרין (שהיה יכול למוזגו במים כפליים מיין אחר; דיין דעלמא דרי על חד תלתא, וזהו מקבל על חד ששה, והיינו '*על חד תרין*' - דיין אחר).

לא היו כונסין אותן בחצבין גדולים [אלא בחביות קטנות; ואינו ממלא את החבית עד פיה כדי שיהא ריחו נודף]:

תנא: חביות [קטנות] כדיות (חבית קטנים ככדים) לודיות ובינוניות (כדים בינונים שעושין בלוד) - אין מניחין אותן שתים שתים (זו על גב זו; רש"י כתב יד: זו בצד זו שמא יתקלקל אחת ותריח חברתה ותתקלקל גם היא), אלא אחת אחת.

כיצד בודק גזבר יושב וקנה בידו זרק הגיר הקיש בקנה:

תנא: זרק הגיר של שמרים, גזבר הקיש בקנה;

ולימא ליה מימר?

מסייע ליה לרבי יוחנן, דאמר רבי יוחנן: כשם שהדיבור יפה לבשמים (דאמרינן בכריתות גבי פטום הקטורת '*כשהוא שוחק אומר הדק היטב*') - כך דיבור רע ליין.

רבי יוסי בר רבי יהודה אומר [שיש בו קמחין – פסול, שנאמר תמימים יהיו לכם ומנחתם, תמימים יהיו לכם ונסכיהם]:

בעי רבי יוחנן: הקדישו מהו שילקה עליו משום בעל מום: כיון דפסול כבעל מום דמי? או דלמא אין בעל מום אלא בבהמה?

תיקו.

תנו רבנן: אלים (בני שתי שנים) – ממואב; כבשים (בני שנה) – מחברון; עגלים – משרון; גוזלות (תורים ובני יונה) - מהר המלך

רבי יהודה אומר: מביאין כבשים שגבהן כרחבן (שהיו רחבים מרוב שמנות כמו שגבוהים [## אולי: עובי מהבטן לגבשוה לרוחב]; לישנא אחרינא: 'רחבים' גרסינן: שיהא גביהם רחבין מרוב שמנן)!

אמר רבא בר רב שילא: מאי טעמא דרבי יהודה? - דכתיב (ישעיהו ל,כג) [ונתן מטר זרעך אשר תזרע את האדמה ולחם תבואת האדמה והיה דשן ושמן] ירעה מקנך ביום ההוא כר נרחב (כר = כבש).

כתיב (ישעיהו סב,ו) 'על חומותיך ירושלים הפקדתי שומרים כל היום וכל הלילה תמיד לא יחשו המזכירים את ה' אל דמי לכם' - ('שומרים' = מלאכים) מאי אמרי (מאי אמרי הנך שומרים, דכתיב 'תמיד לא יחשו')?

הכי אמר רבא בר רב שילא: (תהלים קב,יד) אתה תקום תרחם ציון [כי עת לחננה כי בא מועד].

רב נחמן בר יצחק אמר: (תהלים קמז,ב) בונה ירושלים ה' [נדחי ישראל יכנס].

ומעיקרא (קודם שחרב) מאי הוו אמרי?

אמר רבא בר רב שילא: (תהלים קלב,יג) כי בחר ה' בציון אוה למושב לו (אף לעתיד לבא עתידים המלאכים להיות שומרים, ולומר 'כי בחר ה' בציון').

הדרן עלך כל קרבנות הצבור